ΠΡΟΣΚΛΗΣΗ για τη πραγματοποίηση πρακτικής άσκησης μέσω ΕΣΠΑ
 
Καλούνται οι φοιτητές/τριες που ενδιαφέρονται να πραγματοποιήσουν τη πρακτική τους άσκηση για τη λήψη του πτυχίου τους και πληρούν τις προϋποθέσεις, όπως περιγράφονται στον κανονισμό πρακτικής άσκησης προπτυχιακού επιπέδου του Τμήματος Φαρμακευτικής (https://www.pharm.uoa.gr/fileadmin/depts/pharm.uoa.gr/www/uploads/grammateia/2025_3/2025.02_-_PPS_FARMAKEYTIKIS_-_Kanonismos_Praktikis_fski_sis.pdf), να υποβάλλουν την αίτηση τους από Παρασκευή 18/09/2026 έως Δευτέρα 28/09/2026 σύμφωνα με την σχετική πρόσκληση που φαίνεται στη παρούσα ανακοίνωση.
 
Προσοχή! Οι υπεύθυνες δηλώσεις σύμφωνα με τα παραρτήματα 1 και 2 της πρόσκλησης πρέπει να είναι ψηφιακά υπογεγραμμένες είτε μέσω της εφαρμογής του gov.gr «Ψηφιακή Βεβαίωση Εγγράφου» είτε μέσω εγκεκριμένης ηλεκτρονικής υπογραφής του/της φοιτητή/τριας.
 
Διευκρινίζουμε ότι η πρακτική άσκηση μέσω ΕΣΠΑ αφορά σε όλους τους/τις φοιτητές/τριες που πληρούν τις προϋποθέσεις, εκτός των φοιτητών/τριών που δεν μπορούν για συγκεκριμένους λόγους να πραγματοποιήσουν τη πρακτική τους άσκηση μέσω ΕΣΠΑ (πχ. φοιτητές/τριες που έχουν ήδη πραγματοποιήσει το ένα εκ των δύο υποχρεωτικών τριμήνων πρακτικής άσκησης εκτός πλαισίου ΕΣΠΑ, φοιτητές/τριες που επιθυμούν να πραγματοποιήσουν τη πρακτική τους άσκηση στην Κύπρο ή φοιτητές/τριες που εργάζονται με πλήρες ωράριο).
 
Σχετική πρόσκληση για την πραγματοποίηση πρακτικής άσκησης εκτός πλαισίου ΕΣΠΑ με κάλυψη ασφαλιστικών εισφορών από το ΕΚΠΑ για τους/τις φοιτητές/τριες που δεν μπορούν για τους ανωτέρω λόγους να πραγματοποιήσουν τη πρακτική τους άσκηση μέσω ΕΣΠΑ αναμένεται να αναρτηθεί εντός του Οκτωβρίου.
 

 

